***QUÈ VOLEM SABER DE LA NOSTRA ESCOLA?***

1. *QUANTS ANYS FA QUE L’ESCOLA ESTÀ OBERTA? (FRANCISCO)*

*ABANS L’ESCOLA ESTAVA EN UN ALTRE LLOC I L’ANY 1990 ES VA INAUGURAR AQUESTA ESCOLA. TÉ 27 ANYS.*

1. *PER QUÈ SE DIU PUNTA DE N’AMER? (CARLA)*

*PERQUÈ A SA COMA HI HA SA PUNTA DE N’AMER QUE ÉS UN LLOC MOLT IMPORTANT DEL POBLE*

1. *PER QUÈ L’ESCOLA TÉ DOS PISOS? (MARTINA LADO)*

*PERQUÈ QUAN VÀREM FER L’ESCOLA NO HI HAVIA SUFICIENT ESPAI I AIXÍ HI CABEN MÉS NINS.*

*ARA HAN DE FER UNA AMPLIACIÓ MÉS PERQUÈ NECESSITAM MÉS ESPAI.*

1. *PER QUÈ HI HA TANTES FINESTRES? (LLUC)*

*PERQUÈ NECESSITAM MOLTA DE LLUM PER A LLEGIR I FER LA FEINA A L’ESCOLA I NO FER ÚS DEL LLUM ELÈCTRIC. APROFITAM EL LLUM DE DEFORA. LA LLLUM NATURAL DEL SOL.*

1. *PER QUÈ HI HA NINS QUE CORREN PER LES ESCALES? (JOEL)*

*NO SABEM PERQUÈ HO FAN PERÒ NO M’AGRADA I JO DIC A LA GENT QUE HO FA MALAMENT QUE HO TORNI A FER BEN FET.*

1. *QUANTS DE MESTRES HI HA? (NOA)*

*AQUEST CURS SOM 31 MESTRES*

1. *QUANTS DE NINS HI HA? (SERGIO)*

*AQUEST CURS SOU 295 NINS*

1. *TU FAS TOTES LES FEINES? (BLESSING)*

*TOT, TOT NO. INTENT FER EL MÀXIM, TOT EL QUE PUC.*

*JO FAIG CLASSE DE MATEMÀTIQUES A 5è.*

1. *QUI VA FER AQUESTA ESCOLA? (ANTONIO)*

*LA VAREN FER UNS PICAPEDRERS I LA VA DIBUIXAR UN ARQUITECTE*

1. *PER QUÈ HI HA UN PATI MÉS PETIT QUE L’ALTRE? (IKER)*

*PERQUÈ NO HI HA MÉS ESPAI.*

1. *PER QUÈ ELS PROFESSORS SÓN TAN GRANS I NO SÓN NINS? (JOEL)*

*PERQUÈ ELS MESTRES HAN D’ANAR A LA UNIVERSITAT, QUE ÉS UNA ESCOLA PER A GENT GRAN I AIXÒ ES FA QUAN UN ÉS GRAN.*

1. *ELS NINS FAN LES FEINETES BÉ? (ARAFAT)*

*NO TOTS. N’HI HA QUE SI I N’HI HA QUE NO. ELS PETITS TOTS FAN LA FEINA BEN FETA PERÒ ELS GRANS DE VEGADES PERDEN ELS QUADERNS I NO FAN LES COSES TAN BEN FETES.*

1. *PER QUÈ HI HA CAPSES DE CABLES? (RAUL)*

*A LA CLASSE HI HA UNA CAIXA AMB MOLTS DE CABLES QUE SÓN CABLES PER ALS ORDINADORS DE LA SALA D’INFORMÀTICA QUE ESTÀ JUST DEVORA DE LA NOSTRA AULA.*

*SÓN CABLES PERQUÈ ARRIBI L’INTERNET.*

*AQUESTA CAIXA NO LA PODEM TOCAR.*

*TE UN TRIANGLE DE COLOR GROC QUE SIGNIFICA QUE ÉS PERILLÓS TOCAR-LA I QUE NO LA PODEM TOCAR.*

*SI LA TOCAM ENS POT DONAR UNA DESCÀRREGA ELÈCTRICA*

1. *COM SE VAREN INVENTAR ELS MESTRES? (JAN PABLO)*

*ANTIGAMENT LES PERSONES NO SABIEN LLEGIR NI ESCRIURE. NOMES HI HAVIA UNA O DUES PERSONES EN EL POBLE QUE HO SABIEN FER. AQUESTES PERSONES ES REUNIEN A LA PLAÇA DEL POBLE AMB ELS ALTRES I ELS ENSENYAVEN EL QUE ELLS SABIEN. AQUESTES PERSONES VAREN SER ELS PRIMERS MESTRES.*

1. *ELS PROFESSORS T’ESCOLTEN I TE FAN CAS? (MAYRA)*

*NORMALMENT M’ESCOLTEN MÉS QUE ELS ALUMNES. ENCARA QUE TAMBÉ HI HA MESTRES QUE NO M’ESCOLTEN. PERÒ PERQUÈ NO PASSI AIXÒ HO TENIM TOT ESCRIT PERQUÈ SE’N RECORDIN.*

1. *QUANTS ANYS TENS? (TONI)*

*33 ANYS*

*MOLTES GRÀCIES JAUME PER VENIR A LA NOSTRA CLASSE I CONTESTAR A LES NOSTRES PREGUNTES!!!*

*NINS I NINES DE PRIMER*

